Matsudaira Nobuyasu

ialah anak sulung Matsudaira Ieyasu. Nama biasa beliau (tsūshō) ialah Jirōzaburō (次郎三郎). Beliau juga dipanggil Okazaki Saburō (岡崎 三郎) kerana telah menjadi penguasa Istana Okazaki (岡崎城) pada tahun 1570. Oleh kerana beliau ialah anak Tokugawa Ieyasu, beliau sering dirujuk secara retrospektif sebagai Tokugawa Nobuyasu (徳川 信康).

 Biografi 
Nobuyasu adalah anak sulung Tokugawa Ieyasu. Ibunya ialah Puan Tsukiyama, anak perempuan Imagawa Yoshimoto, dan adik perempuan kandungnya ialah Kamehime. Nama kanak-kanaknya ialah Takechiyo (竹千代).Perhaps not coincidentally, this was also his father's childhood name.

Semasa kecil, Nobuyasu dihantar ke ibu kota Imagawa di Sunpu, di Wilayah Suruga (sekarang Wilayah Shizuoka) sebagai tebusan. Kemudian, beliau dilantik sebagai penguasa Istana Okazaki di Wilayah Mikawa (sekarang Wilayah Aichi), tempat kelahiran bapanya, dan turut mengambil bahagian dalam Pertempuran Nagashino pada tahun 1575.

Dikatakan bahawa Puan Tsukiyama dan isteri Nobuyasu, Puan Tokuhime (anak perempuan Oda Nobunaga), tidak akur. Mungkin Puan Tsukiyama cemburu dengan perhatian yang diberikan Nobuyasu kepada isterinya. Pada tahun 1579, sama ada kerana dendam atau untuk menyingkirkan campur tangan ibu mentuanya, Tokuhime menulis surat kepada bapanya, Oda Nobunaga, menuduh ibu mentuanya bersekongkol dengan puak Takeda untuk pengkhianatan.

Apabila Nobunaga memberitahu Ieyasu tentang tuduhan itu, Ieyasu menahan dan kemudian menghukum bunuh isterinya untuk menghilangkan sebarang syak wasangka terhadap sekutunya. Nobuyasu kemudian ditahan di Ohama dan Istana Futamata, dan menerima surat daripada bapanya yang memerintahkan beliau melakukan seppuku (bunuh diri). Surat tersebut menyatakan bahawa Ieyasu faham tentang Nobuyasu mungkin tidak bersalah atau tidak tahu tentang sebarang pengkhianatan, tetapi Ieyasu risau bahawa Nobuyasu mungkin membalas dendam untuk ibunya. Risiko dendam ini tidak boleh diterima, jadi satu-satunya penyelesaian ialah Nobuyasu membunuh diri demi keselamatan dan kehormatan nama keluarga. Nobuyasu melakukan seppuku pada 5 Oktober 1579.

Nobuyasu dipercayai tidak popular pada zamannya, dan kematiannya mungkin mencerminkan hal itu. Khususnya, Sakai Tadatsugu dikatakan enggan menafikan sebarang tuduhan pengkhianatan kerana tidak menyukai Nobuyasu secara peribadi.

 Zuriat 
 Tokuhime (1576-1607), berkahwin dengan Ogasawara Hidemasa dari Domain Matsumoto
 Kumahime (1577-1626), berkahwin dengan Honda Tadamasa
 Banchiyo, anak lelaki kepada gundik

 Catatan 

Griffis, William (1883). The Mikado's Empire, Book I. New York: Harper & Brothers, p. 272

Category:Kelahiran 1559
Category:Kematian 1579
Category:Puak Tokugawa